****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2021.gada 18.martā Nr.10

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 15:40

SĒDI ATKLĀJ plkst. 15:41

SĒDES DARBA KĀRTĪBA:

1. Par apropriācijas pārdali Daugavpils pilsētas domei pamatbudžeta programmā „Iestādes darbības nodrošināšana”.

2. Par atbalstu projektam „Daugavpils cietokšņa dārza AMI”.

3. Par aizņēmuma ņemšanu projekta Nr.5.6.2.0/19/I/011 „Daugavpils pilsētas publiskas teritorijas sakārtošana uzņēmējdarbības vides attīstībai” īstenošanai.

4. Par apropriācijas pārdali starp Daugavpils pilsētas domes pamatbudžeta programmām.

5. Par līdzekļu piešķiršanu no pamatbudžeta programmas „Izdevumi neparedzētiem gadījumiem” būvniecības ieceres dokumentācijas izstrādei, autoruzraudzībai un ēkas nojaukšanai 18.novembra ielā 43, Daugavpilī.

6. Par ieguldījumu sabiedrības ar ierobežotu atbildību „Daugavpils Olimpiskais centrs” pamatkapitālā un apropriācijas pārdali starp Daugavpils pilsētas domes pamatbudžeta programmām.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 12 Domes deputāti – A.Broks, J.Dukšinskis, A.Gržibovskis,

 L.Jankovska, R.Joksts, I.Kokina, N.Kožanova,

 M.Lavrenovs, J.Lāčplēsis, I.Prelatovs

 H.Soldatjonoka, A.Zdanovskis

SĒDĒ NEPIEDALĀS - 3 Domes deputāts – R.Eigims – iemesls nav zināms,

 A.Elksniņš – iemesls nav zināms,

 V.Kononovs – iemesls nav zināms,

SĒDĒ PIEDALĀS - pašvaldības administrācijas darbinieki:

 S.Šņepste, R.Golovans, Ž.Kobzeva, E.Upeniece, J.Oļenovs, I,Funte,

 D.Krīviņa, I.Eisāne, I.Saveļjeva, L.Korsaka, A.Mahļins,

 A.Jemeļjanovs, I.Šalkovskis

SĒDI PROTOKOLĒ - Domes protokolu lietvedības pārzine S.Rimicāne

**1.§ (159)**

**Par apropriācijas pārdali Daugavpils pilsētas domei**

 **pamatbudžeta programmā „Iestādes darbības nodrošināšana”**

**I.Eisāne, I.Prelatovs**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 34.punktu, ņemot vērā Daugavpils pilsētas domes Finanšu komitejas 2021.gada 18.marta sēdes atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp izdevumu kodiem atbilstoši izdevumu ekonomiskajām kategorijām Daugavpils pilsētas domei pamatbudžeta programmā „Iestādes darbības nodrošināšana” saskaņā ar pielikumu.

Pielikumā: Daugavpils pilsētas domes pamatbudžeta programmas „Iestādes darbības nodrošināšana” ieņēmumu un izdevumu tāmes grozījumi 2021.gadam.

**2.§ (160)**

**Par atbalstu projektam „Daugavpils cietokšņa dārza AMI”**

**A.Mahļins, I.Prelatovs**

Pamatojoties uz likuma „Par pašvaldībām” 21. panta pirmās daļas 2. punktu, likuma “Par pašvaldību budžetiem” 30. pantu, Daugavpils attīstības programmas “Mana pils – Daugavpils” 2014.-2020. gadam Investīciju un Rīcības plānu, Valsts Kultūrkapitāla fonda Kultūras mantojuma nozares projektu 2021. gada 1. konkursa rezultātiem, Daugavpils pilsētas domes Attīstības komitejas 2021. gada 18. marta atzinumu, Daugavpils pilsētas domes Izglītības un kultūras jautājumu komitejas 2021. gada 18. marta atzinumu un Daugavpils pilsētas domes Finanšu komitejas 2021. gada 18. marta atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes projektu „Daugavpils cietokšņa dārza AMI”, saskaņā ar pielikumu Nr. 1.
2. Nodrošināt līdzfinansējumu projekta īstenošanai no pašvaldības 2021. gada budžeta līdzekļiem.
3. Kontroli par lēmuma izpildi uzdot Daugavpils pilsētas domes priekšsēdētāja vietniekam J.Dukšinskim.

Pielikumā: projekta „Daugavpils cietokšņa dārza AMI” apraksts.

**3.§ (161)**

**Par aizņēmuma ņemšanu projekta Nr.5.6.2.0/19/I/011 „Daugavpils pilsētas publiskas teritorijas sakārtošana uzņēmējdarbības vides attīstībai” īstenošanai**

**E.Upeniece, A.Gržibovskis, I.Prelatovs**

Pamatojoties uz likuma “Par pašvaldībām” 21. panta pirmās daļas 2. punktu un likuma “Par pašvaldību budžetiem” 22. un 22.1 pantu, likuma „Par valsts budžetu 2021.gadam” 12.panta otrās daļas 1.punktu, 2020.gada 23.aprīļa Vienošanās par Eiropas Savienības fonda projekta īstenošanu Nr.5.6.2.0/19/I/001, Daugavpils pilsētas domes Finanšu komitejas 2021.gada 18.marta atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu Valsts kasē ar Valsts kases noteikto procentu likmi līdz **263 481 EUR** (divi simti sešdesmit trīs tūkstoši četri simti astoņdesmit viens *euro* 00 *centi*) apmērā, uz 20 gadiem projekta “Daugavpils pilsētas publiskās teritorijas sakārtošana uzņēmējdarbības vides attīstībai” Nr. 5.6.2.0/19/I/011 īstenošanai.

2. Aizņēmumu izņemt 2021.gadā.

3. Aizņēmuma pamatsummu sākt atmaksāt ar 2023.gada martu.

4. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus, turpmāko gadu Daugavpils pilsētas pašvaldības budžetos.

**4.§ (162)**

**Par apropriācijas pārdali starp Daugavpils pilsētas domes pamatbudžeta programmām**

**E.Upeniece, I.Prelatovs**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumiem Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 34.punktu, ņemot vērā Daugavpils pilsētas domes Finanšu komitejas 2021.gada 18.marta atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp Daugavpils pilsētas domes (reģ.Nr.90000077325 juridiskā adrese: K.Valdemāra iela 1, Daugavpils) pamatbudžeta programmām:

1. Samazināt apropriāciju pamatbudžeta programmā “Pašvaldības aizņēmumu pamatsummu nomaksa” par 10 000 EUR (desmit tūkstoši eiro)saskaņā ar 1. pielikumu.
2. Palielināt apropriāciju pamatbudžeta programmā „Iestādes darbības nodrošināšana” par 10 000 EUR (desmit tūkstoši eiro) saskaņā ar 2.pielikumu.

Pielikumā: 1. Daugavpils pilsētas domes pamatbudžeta programmas „Pašvaldības aizņēmumu pamatsummu nomaksa” ieņēmumu un izdevumu tāmes grozījumi 2021.gadam.

2. Daugavpils pilsētas domes pamatbudžeta programmas „Iestādes darbības nodrošināšana” ieņēmumu un izdevumu tāmes grozījumi 2021.gadam.

**5.§ (163)**

**Par līdzekļu piešķiršanu no pamatbudžeta programmas „Izdevumi**

 **neparedzētiem gadījumiem” būvniecības ieceres dokumentācijas izstrādei, autoruzraudzībai un ēkas nojaukšanai 18.novembra ielā 43, Daugavpilī**

 **I.Funte, A.Gržibovskis, I.Prelatovs**

Deputāts M.Lavrenovs nepiedalās lēmuma pieņemšanā.

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, 2021.gada 15.marta Daugavpils pilsētas domes Iepirkuma komisijas sēdes protokolu Nr.8, ņemot vērā Daugavpils pilsētas domes Finanšu komitejas 2021.gada 18.marta sēdes atzinumu, atklāti balsojot: PAR – 9 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 2(A.Gržibovskis, N.Kožanova), **Daugavpils pilsētas dome nolemj:**

1. Piešķirt papildus līdzekļus Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils, LV-5401) būvniecības ieceres dokumentācijas izstrādei, autoruzraudzībai un ēkas nojaukšanai 18.novembra ielā 43, Daugavpilī, 22497 EUR (divdesmit divi tūkstoši četri simti deviņdesmit septiņi euro) no pamatbudžeta programmas „Izdevumi neparedzētiem gadījumiem”.

2. Apstiprināt pamatbudžeta programmas „Nekustamā īpašuma iegāde, nojaukšana, teritoriju attīstība” ieņēmumu un izdevumu tāmes grozījumus 2021.gadam, saskaņā ar pielikumu.

Pielikumā: Daugavpils pilsētas domes budžeta programmas „Nekustamā īpašuma iegāde, nojaukšana, teritoriju attīstība” ieņēmumu un izdevumu tāmes grozījumi 2021.gadam.

**6.§ (164)**

**Par ieguldījumu sabiedrības ar ierobežotu atbildību „Daugavpils Olimpiskais centrs” pamatkapitālā un apropriācijas pārdali starp Daugavpils pilsētas**

 **domes pamatbudžeta programmām**

 **J.Oļenovs, A.Zdanovskis, I.Prelatovs**

Pamatojoties uz likuma “Par pašvaldībām” 14.panta pirmās daļas 1.punktu, 21.panta pirmās daļas 2.punktu, likuma „Par pašvaldību budžetiem” 30.pantu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, Komerclikuma 197.panta pirmās daļas 1.punktu, nolūkā nodrošināt Daugavpils pilsētas domei daļēji piederošās kapitālsabiedrības SIA „Daugavpils Olimpiskais centrs” funkcionēšanu COVID-19 radītās krīzes apstākļos, izvērtējot tās darbības efektivitāti un atbilstību normatīvo aktu prasībām, ņemot vērā Daugavpils pilsētas domes Finanšu komitejas 2021.gada 18.marta sēdes atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1.Veikt ieguldījumu sabiedrības ar ierobežotu atbildību „Daugavpils Olimpiskais centrs” (vienotais reģistrācijas Nr.40003244634, juridiskā adrese: Raiņa iela 31, Daugavpils) pamatkapitālā 37 331 EUR (trīsdesmit septiņi tūkstoši trīs simti trīsdesmit viens *euro* 00 centi) apmērā.

2.Uzdot sabiedrībai ar ierobežotu atbildību „Daugavpils Olimpiskais centrs”:

* 1. nekavējoties sasaukt dalībnieku sapulci;
	2. iesniegt dalībnieku sapulcei pamatkapitāla palielināšanas noteikumus un statūtu grozījumus.

3.Veikt apropriācijas pārdali starp Daugavpils pilsētas domes (reģ.Nr.90000077325 juridiskā adrese: K.Valdemāra iela 1, Daugavpils) pamatbudžeta programmām:

3.1.Samazināt apropriāciju pamatbudžeta programmā “Pašvaldības aizņēmumu pamatsummu nomaksa” par 37 331 EUR (trīsdesmit septiņi tūkstoši trīs simti trīsdesmit viens *euro* 00 centi))saskaņā ar 1.pielikumu;

3.2.palielināt apropriāciju pamatbudžeta programmā „Akcijas un cita līdzdalība komersantu pašu kapitālā” par 37 331 EUR (trīsdesmit septiņi tūkstoši trīs simti trīsdesmit viens *euro* 00 centi)) saskaņā ar 2.pielikumu.

Pielikumā: 1. Daugavpils pilsētas domes pamatbudžeta programmas „Pašvaldības aizņēmumu pamatsummu nomaksa” ieņēmumu un izdevumu tāmes grozījumi 2021.gadam.

2. Daugavpils pilsētas domes pamatbudžeta programmas „Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2021.gadam.

Sēdi slēdz plkst. 15.47

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)*  S.Rimicāne